## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 11.12.2018

***Møtested: Samfunnshuset i Sørli***

***Tid:***  1800 - 2200

*Disse møtte fra styret:*

**Sørli fjellstyre**: Grete Bruce, Kåre Totland og Jon Andreas Stenfjell.

Forfall: Odd Herman Totland. Ellinor Bergli møtte som vara.

Forfall: Lillian Bergli. Per Jan Eide møtte som vara.

**Nordli fjellstyre:** Arnodd Lillemark, Frode Holand, Hilde Kveli og Ken Thomas Walinder.

Forfall: Tove Heggdal. Gunn Anita Totland møtte som vara.

*Andre som møtte:*

Nils Vidar Bratlandsmo, daglig leder/saksbehandler

Tord Åberg, rådgiver/saksbehandler

Leo Lyngstad, fjelloppsyn/sekretær

Grete Bruce ledet møtet. Innkalling og sakliste ble enstemmig godkjent.

Møteprotokoll fra styremøte den 29.10.2018 ble enstemmig godkjent.

|  |  |
| --- | --- |
| **Sak nr.**  **L 19/2018** | REFERATER |
|  | Vedtak: Referater tas til etterretning. |
| **Sak nr.**  **L 20/2018** | Årsplan for 2019 |
|  | Styrets behandling: Forslag til vedtak ble enstemmig godkjent. Vedtak: Forslag til årsplan for 2019 godkjennes. |
| **Sak nr. L21/2018** | budsjett for 2019 |
|  | Styrets vurdering: Forslag til vedtak ble enstemmig godkjent. Vedtak: Fjellstyrene i Lierne godkjenner forslag til driftsbudsjettet for 2019.  *Begrunnelse:*  Det er lagt opp til et budsjett som ivaretar og sikrer:   * en forsvarlig og hensiktsmessig organisering av fellesordningen. * en tilpasset og forsvarlig bemanning mht kompetanse og kapasitet. * nødvendige rammer for å produsere resultater i henhold til mål, planer og vedtak. |
| **Sak nr.**  **L22/2018** | Utkast til driftsplan for båtbruk i statsallmenningene i Lierne 2019 – 2021 – diskusjonssak. |
|  | Styrets vurdering: Styret er godt fornøyd med planens oppbygging og utforming. Følgende momenter ble spilt inn under diskusjon:   * Planen bør gi noen føringer knyttet til håndtering av gamle, ødelagte og/eller eierløse båter. * Brukere og rettighetshavere bør gis anledning til å komme med innspill og kommentarer til planen, før den realitetsbehandles. * Det kan være hensiktsmessig å be Norges Fjellstyresamband å gi innspill til planen.  Vedtak: Fjellstyrene i Lierne tar utkastet til «*Driftsplan for båtbruk i statsallmenningene i Lierne 2019 – 2021»* til orientering. Følgende momenter bør tas med i det videre arbeidet:   * Planen bør gi noen føringer knyttet til håndtering av gamle, ødelagte og/eller eierløse båter. * Brukere og rettighetshavere bør gis anledning til å komme med innspill og kommentarer til planen, før den realitetsbehandles. * Det kan være hensiktsmessig å be Norges Fjellstyresamband å gi innspill til planen. |
| **Sak nr.**  **L 23/2018** | revidering av reglerne for småviltjakt |
|  | Styrets vurdering: Saken ble diskutert inngående, og det var stor enighet om at det bør innføres tiltak for å forebygge konflikter mellom storviltjegere og småviltjegere. Ett medlem var i mot å innføre jaktforbud i deler av oktober, særlig i tilknytning til høstferien, men det ble ikke fremmet forslag om noe alternative tiltak.  Saksbehandlers forslag til vedtak ble godkjent, mot èn stemme.  Det ble foreslått å delegere myndighet til daglig leder å foreta mindre justeringer og tilpasninger av ordningen, for å sikre en best mulig samhandling mellom småviltjakta og storviltjakta. Vedtak:  1. Fjellstyrene i Lierne vedtar vedlagte forslag til nye regler for jakt og fangst av småvilt i statsallmenningene i Sørli og Nordli slik de foreligger. 2. Vedtaket sendes til Lierne kommune for uttalelse, med høringsfrist: 1. februar 2019. 3. Hvis kommunen ikke har noen merknader til vedtaket, blir vedtakets punkt 1 endelig. Dersom kommunen har merknader, tas saken opp til ny behandling i fjellstyret i løpet av februar 2019.   Det delegeres myndighet til daglig leder å foreta mindre justeringer og tilpasninger av ordningen, for å sikre en best mulig samhandling mellom småviltjakta og storviltjakta.  *Begrunnelse:*  De nye reglene vil redusere konfliktnivået mellom småviltjegere og elgjegere. |
| **Sak nr.**  **L24/2018** | Fjellstyrenes forsikringsordninger - gjennomgang |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne tar saken til orientering, og delegerer til FAU å ta stilling til om det er aktuelt å inngå nye forsikringsavtaler på henholdsvis fritidsulykke, gruppeliv og/eller behandlingsforsikring. |
| **Sak nr.**  **L25/2018** | Forespørsel om gratis jakt- og fiskekort i forbindelse med TV-produksjon mv. |
|  | Styrets vurdering: Styret er positiv til å støtte prosjekt «Villmarksfamilien» med gratis jakt- og fiskekort, til henholdsvis Christer Rognerud og Anne Karen Holstad.  Styret er også positiv til at familien skal få prøve ut snarefangst etter rype under det 1 måned lange oppholdet i Holøldalen/Blåfjellet. For snarefangst gjelder samme regler som for innenbygdsboende, men med en sesongkvote på maksimalt 10 ryper. Snarefangst skal foregå i tett samarbeid med hytteeier. Vedtak: Styret vedtar å støtte prosjekt «Villmarksfamilien» med gratis sesongkort for jakt- og fiske i statsallmenningene i Sørli, for henholdsvis Christer Rognerud og Anne Karen Holstad.  Styret vedtar å godkjenne at familien får prøve ut snarefangst etter rype under det 1 måned lange oppholdet i Holøldalen/Blåfjellet. For snarefangst gjelder samme regler som for innenbygdsboende, med en sesongkvote på maksimalt 10 ryper. Snarefangst skal foregå i tett samarbeid med hytteeier.  *Begrunnelse:*  Prosjektet vil gi positiv omtale om statsallmenningene i Sørlig og Lierne. |

***Diskusjonssaker:***

### Forlengelse av avtale om snøscooterløyper

Fjellstyrene i Lierne har gitt en tidsbegrenset grunneiertillatelse til etablering av rekreasjonsløyper på statsallmenningene i Lierne, som nå har gått ut på dato. Den inngåtte avtalen med Lierne kommune ble signert i fellesskap med Statskog SF, som er grunneier i statsallmenningene.

Styret delegerer til daglig leder å signere ny avtale/grunneiertillatelse om videreføring av rekreasjonsløyper, med utgangspunkt i avtalemalen som ble brukt ved inngåelse i 2016 og med presiseringer som ble foreslått i brev fra Statskog SF datert 23.11.2018 (se referatsak).

### Avtale om reingjerde langs grensa i Arvaslia.

Statskog SF har sendt ut på høring etter Fjellovens §12, sak om restaurering og bygging av nytt reingjerde langs riksgrensa i Arvaslia.

Sørli fjellstyre delegerer til styreleder og administrasjon å møte Statskog SF for å diskutere eventuelle vilkår, avgift og/eller avbøtende tiltak. Det delegeres til styreleder og administrasjon å utforme en endelig høringsuttalelse fra fjellstyret.

**Lierne den 19.12.2018.**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.